जानिए, कहां और कैसे कर सकते हैं छात्रवृत्ति के लिए आवेदन
Scholarships Scheme Latest Informaction; Which Scheme Is Best For Scholarship? What Are The Scholarship Schemes In India? कोलगेट-पामोलिव (इंडिया) लिमिटेड, फेयर एंड लवली फाउंडेशन, बाबूलाल नागरमल सतनलिका फाउंडेशन, टाटा ट्रस्ट वोकेशनल स्कॉलरशिप, एचडीएफसी समूह, एडोब इंडिया वीमेन-इन-टेक्नोलॉजी स्कॉलरशिप आदि भी उपलब्ध
वृक्ष हों भले खड़े, हों घने, हों बड़े
एक पत्र छांह भी, मांग मत! मांग मत! मांग मत!
अग्निपथ! अग्निपथ! अग्निपथ!
तू न थकेगा कभी, तू न थमेगा कभी
तू न मुड़ेगा कभी, कर शपथ! कर शपथ! कर शपथ!
अग्निपथ! अग्निपथ! अग्निपथ!
यह महान दृश्य है, चल रहा मनुष्य है
अश्रु-स्वेद-रक्त से, लथ-पथ! लथ-पथ! लथ-पथ!
अग्निपथ! अग्निपथ! अग्निपथ!
- हरिवंश राय बच्चन
करिअर के अग्निपथ को आसान बनाने के लिए करिअर फंडा में स्वागत!
एक अच्छे करिअर के लिए भारत में सबसे जरूरी मानी जाती है अच्छी शिक्षा। शिक्षा को महत्व देने की लंबी परंपरा रही है। हर बच्चे और युवा तक शिक्षा की उपलब्धता को बढ़ाने और उन्हें मदद देने के लिए सरकारों ने कई तरह की पहल की है।
स्कूल, कॉलेज और यूनिवर्सिटी सहित विभिन्न स्तरों पर छात्रों के लिए स्कॉलरशिप्स उपलब्ध हैं। इनके बारे में जानने से पहले जाने नेशनल स्कॉलरशिप पोर्टल के बारे में -
राष्ट्रीय छात्रवृत्ति पोर्टल (नेशनल स्कॉलरशिप पोर्टल - NSP)
NSP, स्कॉलरशिप चाहने वाले छात्रों को सभी समाधान एक ही स्थान पर उपलब्ध करवाता है। यह ऑनलाइन है, जहां छात्र केंद्र सरकार, राज्य सरकारों और विभिन्न सरकारी निकायों से उपलब्ध विभिन्न स्कॉलरशिप के लिए आवेदन कर सकते हैं। पोर्टल प्रत्येक छात्रवृत्ति योजना के लिए एलिजिबिलिटी, एप्लिकेशन प्रोसेस और टाइम के बारे में जानकारी प्रदान करता है।
भारत में उपलब्ध स्कालरशिप योजनाओं को हम 3 भागों में बांट सकते हैं -
1. केंद्र सरकार, AICTE और NCERT द्वारा दी जाने वाली स्कॉलरशिप्स
2. राज्य सरकारों द्वारा दी जाने वाली स्कॉलरशिप्स
3. प्राइवेट स्कॉलरशिप योजनाएं
1. केंद्र सरकार, AICTE और NCERT द्वारा दी जाने वाली स्कॉलरशिप्स
भारत की केंद्र सरकार करीब 20 स्कॉलरशिप योजनाएं चलाती है। यह योजनाएं सरकार के विभिन्न मंत्रालयों और डिपार्टमेंट्स द्वारा चलाई जाती हैं। इनमें से कुछ के नाम निम्न प्रकार हैं-
नेशनल मीन्स कम मेरिट स्कॉलरशिप, मेरिट कम मीन्स स्कॉलरशिप फॉर प्रोफेशनल एंड टेक्निकल कोर्सेज सीएस, इनोवेशन इन साइंस परसूट फॉर इंस्पायर्ड रिसर्च (INSPIRE) फेलोशिप प्रोग्राम, स्वर्ण जयंती फेलोशिप योजना, एआईसीटीई प्रगति स्कॉलरशिप फॉर गर्ल्स, AICTE-सक्षम स्कॉलरशिप योजना, प्राइम मिनिस्टर स्पेशल स्कॉलरशिप स्कीम, नेशनल टैलेंट सर्च एग्जामिनेशन, विकलांग छात्रों के लिए प्री और पोस्ट-मैट्रिक छात्रवृत्ति इत्यादि।
नेशनल मीन्स कम मेरिट स्कॉलरशिप - यह छात्रवृत्ति कक्षा 9वीं से 12वीं तक के उन छात्रों के लिए उपलब्ध है जो समाजिक और आर्थिक रूप से कमजोर वर्ग के हैं। छात्रवृत्ति एक निश्चित सीमा तक शिक्षा की लागत को कवर करती है। इस छात्रवृत्ति का उद्देश्य आर्थिक रूप से कमजोर वर्ग के मेधावी छात्रों को अपनी शिक्षा जारी रखने के लिए प्रोत्साहित करना है।
राष्ट्रीय प्रतिभा खोज परीक्षा (NTSE) - यह कक्षा 10वीं के छात्रों के लिए एक छात्रवृत्ति कार्यक्रम है। यह देश भर में प्रतिभाशाली छात्रों की पहचान करने और उनका पोषण करने के लिए राष्ट्रीय शैक्षिक अनुसंधान और प्रशिक्षण परिषद (NCERT) द्वारा आयोजित किया जाता है। परीक्षा में दो चरण होते हैं - चरण-1 संबंधित राज्य/केंद्र शासित प्रदेश द्वारा आयोजित किया जाता है और चरण-2 NCERT द्वारा आयोजित किया जाता है। चयनित छात्रों को सामाजिक विज्ञान, विज्ञान और गणित में PhD स्तर तक छात्रवृत्ति प्रदान की जाती है।
AICTE प्रगति स्कॉलरशिप - भारत सरकार द्वारा दी जाने वाली यह छात्रवृत्ति छात्राओं के लिए है। इस कार्यक्रम के तहत लाभार्थी को सालाना आर्थिक और कई अन्य लाभ मिलते हैं। हर साल सितंबर से अक्टूबर तक आवेदन स्वीकार किए जाते हैं। स्कॉलरशिप की वेबसाइट से ऑनलाइन आवेदन किया जा सकता है। तकनीकी डिग्री या डिप्लोमा कार्यक्रम के पहले या दूसरे वर्ष के छात्र, 12वीं कक्षा के आधार पर लेटरल एंट्री के जरिए उस कोर्स में दाखिला लेने वालों को इसका फायदा मिलेगा।
AICTE सक्षम स्कॉलरशिप - यह छात्रवृत्ति कार्यक्रम तकनीकी शिक्षा को प्रोत्साहित करता है, विशेष रूप से प्रतिभाशाली छात्रों के बीच। यह लाभ तकनीकी डिग्री या डिप्लोमा कार्यक्रम करने वाले अत्यधिक योग्य छात्रों के लिए उपलब्ध है। इस कार्यक्रम के तहत प्रत्येक लाभार्थी को आर्थिक मदद के अलावा अन्य लाभ मिलते हैं। आवेदन सितंबर और अक्टूबर के बीच स्वीकार किए जाते हैं। राष्ट्रीय छात्रवृत्ति पोर्टल के माध्यम से ऑनलाइन आवेदन जमा किए जा सकते हैं।
प्रधानमंत्री रिसर्च फैलोशिप (PMRF) - प्राइम मिनिस्टर रिसर्च फेलोशिप शोध प्रवृत्ति को बढ़ावा देने के लिए छात्रों को प्रदान की जाती है। पीएमआरएफ कार्यक्रम विज्ञान, प्रौद्योगिकी, इंजीनियरिंग, कृषि और चिकित्सा के क्षेत्र में पीएचडी स्तर के शोध के लिए है।
2. राज्य सरकार छात्रवृत्ति योजनाएं
लगभग सभी राज्य सरकारें छात्रवृत्ति योजनाएं चलाती हैं। ये योजनाएं अलग-अलग राज्यों में अलग-अलग हैं और विभिन्न श्रेणियों से संबंधित छात्रों को वित्तीय सहायता प्रदान करती हैं। औसतन हर राज्य में तीन से चार ऐसी योजनाएं उपलब्ध हैं।
3. निजी छात्रवृत्ति योजनाएं
सरकारी छात्रवृत्ति योजनाओं के अलावा, कई निजी संगठन भी छात्रों को छात्रवृत्ति योजनाएं प्रदान करते हैं। इन योजनाओं को निजी संगठनों द्वारा वित्त पोषित किया जाता है और योग्यता, वित्तीय आवश्यकता और सामुदायिक सेवा जैसे विभिन्न मानदंडों के आधार पर छात्रों को वित्तीय सहायता दी जाती है। कुछ लोकप्रिय निजी छात्रवृत्ति योजनाओं में शामिल हैं -
सीताराम जिंदल छात्रवृत्ति योजना - यह छात्रवृत्ति विभिन्न क्षेत्रों में स्नातक और स्नातकोत्तर अध्ययन करने वाले छात्रों के लिए उपलब्ध है। छात्रवृत्ति में शिक्षण शुल्क, आवास शुल्क शामिल हैं, और रहने के खर्च के लिए मासिक भत्ता प्रदान करता है। आप इस लिंक पर जाकर अधिक जानकारी प्राप्त कर सकते हैं - https://www.sitaramjindalfoundation.org/scholarships-for-students-in-bangalore.php
नरोत्तम शेखसरिया छात्रवृत्ति कार्यक्रम - यह छात्रवृत्ति विभिन्न क्षेत्रों में स्नातकोत्तर अध्ययन करने वाले छात्रों के लिए उपलब्ध है। छात्रवृत्ति ट्यूशन फीस को कवर करती है और रहने वाले खर्चों के लिए मासिक भत्ता प्रदान करती है। आप इस लिंक पर जाकर अधिक जानकारी प्राप्त कर सकते हैं - https://pg.nsfoundation.co.in/
इसके अलावा, आगा खान फाउंडेशन इंटरनेशनल स्कॉलरशिप प्रोग्राम, द जेएन टाटा एंडोमेंट - हायर एजुकेशन फॉर इंडियंस, फुलब्राइट-कलाम क्लाइमेट फेलोशिप, द लेडी मेहरबाई डी टाटा एजुकेशन ट्रस्ट, बिट्स पिलानी, वीआईटी वेल्लोर, एसआरएम यूनिवर्सिटी, चंडीगढ़ यूनिवर्सिटी, लवली प्रोफेशनल यूनिवर्सिटी, महिंद्रा इकोले सेंट्रल (एमईसी), हैदराबाद, शारदा विश्वविद्यालय, ग्रेटर नोएडा आदि द्वारा दी जाने वाली स्कॉलरशिप योजनाएं भी प्रमुख हैं।
कई कॉर्पोरेट समूह जैसे कोलगेट-पामोलिव (इंडिया) लिमिटेड, फेयर एंड लवली फाउंडेशन, बाबूलाल नागरमल सतनलिका फाउंडेशन, टाटा ट्रस्ट वोकेशनल स्कॉलरशिप, एचडीएफसी समूह, एडोब इंडिया वीमेन-इन-टेक्नोलॉजी स्कॉलरशिप आदि भी उपलब्ध है।
सारांश 
भारत में छात्रों के लिए केंद्र सरकार, राज्य सरकार और निजी संगठनों की ओर से विभिन्न छात्रवृत्ति योजनाएं उपलब्ध हैं, जो उनकी शैक्षिक आकांक्षाओं को पूरा करने के लिए वित्तीय सहायता प्रदान कर सकती हैं। छात्रों को अपनी योग्यता और आवश्यकताओं के आधार पर रेलेवेंट छात्रवृत्ति योजनाओं का पता लगाना चाहिए और आवेदन करना चाहिए।
आज का करिअर फंडा है कि निराश होने के बजाय, अनेकों स्कॉलरशिप स्कीम्स में अप्लाई कर, अपनी शिक्षा यात्रा को सुचारु बनाएं।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) टीम को लीड करना है तो बनिए बेहतर वक्ता:एलेक्जेंडर से ओबामा तक…भाषण देने की कला हमेशा आती है काम
2) डूबते अमेरिकी बैंकों और आर्थिक संकट से 5 सबक:फाइनेंशियल क्राइसिस आना तय है, तैयारी रखेंगे तो निपट भी जाएगा
3) गहरी और अच्छी नींद के लिए 6 जरूरी टिप्स:आराम हराम नहीं…अच्छी नींद से बनेगी सेहत, बढ़ेगी प्रोडक्टिविटी
4) दलाई लामा के जीवन से 5 बड़े सबक:शत्रुता को खत्म करो, शत्रु को नहीं…दया और उदारता हमेशा काम आती है
5) इन 5 किताबों से इंग्लिश बनेगी लाजवाब:किसी भी एग्जाम की तैयारी के लिए अंग्रेजी की सबसे अच्छी किताबें
6) कैलकुलेशन से इतिहास की डेट्स तक…अब हो रही बेकार:जॉब्स के बदलते नेचर के साथ स्किल्स को भी बदलना जरूरी
7) Pi से लीजिए सफलता के सबक:सि‌र्फ गणित के सिद्धांत ही नहीं, ग्रोथ और मोटिवेशन देता है π